See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Soe Saksa kartulisalat bratwursti ja hapukapsaga
#000003
...ehk Oktoberfest tuleb koju kätte! Jah, just Praegu on Münchenis toimumas õllevahune, vorstimaitseline ja hapukapsalõhnaline traditsiooniline rahvapidu. Ja kuigi ma ei ole ise sinna kunagi sattunud, on festivali ajaloost lugedes, pilte vaadates ja elavat ettekujutust kasutades võimalik silme ette manada suured telgid lõputult pikkade laudade, šlaagrite, õllekannude, bratwurstikuhilate ja kõige selle vahel saalivate traksipükstes härrasmeeste ja rahvariietes kelmikate näitsikutega. Kui Oktoberfestile enam ei jõua, saab sellele kaasa elada ja samu toite ju ka kodus süüa. Just Oktoberfesti ajal toimuvad Prismas teemapäevad “Ich Liebe Saksa köök”. Mul oli suur rõõm valmistada selleks tarbeks mõned eriti maitsvad saksapärased road, nende retseptid leiad Prisma rohelisest brošüürist ja Prisma Peremarketite FB lehelt ka videoretseptidena.
#000005
Saksa kartulisalatit saab teha muidugi mitut moodi, levinud on nii külmad kui soojad salatid, majoneesiga ülekallatud versioonid ja hapukas õlikastmes salatid. Sooja toiduna süües on just soe äädika-sinepikastmes salat minu täielik lemmik. Veidi peekonit, sibulat, keedetud kartuleid, lisaks veiniäädikat ja sinepit – ülimõnus hapukas-särtsakas kooslus! Praegu käimasolevatelt Saksa toidu päevadelt saab kaasa haarata spetsiaalselt müügile toodud korralikke bratwurste, mis maitsevad just nagu need, mida olen ka Saksamaal söönud. Bratwurst on muidugi täiesti omaette fenomen ja kui on huvi selle Saksa köögi lipulaeva kohta rohkem lugeda, siis sellest Washington Posti artiklist saab teada nii mõndagi põnevat. Muuhulgas väidetakse: “It is traditionally served with mustard, though barbarians sometimes top it with ketchup. Thuringian bratwurst must be roasted or grilled. To fry it is a sin. “ Ok, tunnistan end patuseks, sest ehkki ketšupit pole ma küll kunagi on bratile valanud, olen vorstikesi nii mõnelgi korral pannil praadinud. Ja tegelikult võib seda ikkagi teha küll, sest maitse ei kannata kohe kindlasti, ükskõik kas siis keedad oma vorste, keedad+grillid, grillid, küpsetad ahjus või praed pannil. Sinu valik!
#000006
Igatahes, selline mõnus saksapärane taldrikutäis sobib igati hästi Saksa toidukultuurile (mis paljuski on ju ka meie oma toidutraditsioone mõjutanud) au andmiseks ja millal siis veel oleks seda õigem teha, kui praegu, Oktoberfesti ajal.
#000007
400 g keedetud jahutatud kartuleid viilutatult100 g toorsuitsupeekonit1 punane sibul1 dl vett1 sl valge veini äädikat1 sl1 tl suhkrutsoolavärsket hakitud peterselli
#000008
4 bratwursti või nii palju, kui ära jaksate süüau 400 g praekapsastlisandiks teralist sinepit
#000009
Saksa kartulisalati valmistamiseks lõika peekon ribadeks ja prae pannil krõbedaks. Tõsta pannilt ära ootele. Lisa pannile vajadusel rasva. Poolita sibul, lõika õhukesteks viiludeks. Prae pannil kergelt läbi, u 5 minutit. Lisa vesi, valge veini äädikas, sinep, suhkur. Lase ilma kaaneta 5 minutit sibulatel selles maitsevedelikus küpseda. Lisa nüüd pannile ka kartuliviilud ja peekon. Sega läbi, nii et kartulid kuumeneksid. Maitsesta soolaga. Raputa peale värsket hakitud peterselli. Paku soojalt või toatemperatuuril.Küpseta vorstid ahjus või grillil, 180 kraadi juures u 20 minutit. Võid vorste ka pannil praadida või hoopis potis läbi keeta - valik on sinu! Soojenda kapsas pannil. Paku vorste koos Saksa kartulisalati, hapukapsa ja sinepiga. Kõrvale ära unusta süüa värsket salatit.
#000010
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
“Siit nurgast ja sealt nurgast” 10-aastane!Šokolaadikook. Jahuta, munata, valge suhkruta. Laktoosivaba, gluteenivaba, vegan.Kookostrühvlid á la Raffaello
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
Maarika, Kreemjas valge šokolaadi-juustukook maasikategaHanna, Banoffee kook (veelgi parem)Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)Mari-Liis Ilover, Ukraina borš ja pampuškad
#000017
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
#000018
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
#000021
Toortatra ja jogurti hommikusöök à la Bircher-müsli
#000023